મોઢવાડિયાએ જણાવ્યું હતું કે, ભાજપની સરકારે ૨૬-૧૨-૨૦૦૧માં સદરહુ બિલ ગુજરાત સંગઠીત ગુન્હા નિવારણ વિધેયક-૨૦૦૧ના નામે બિલ પસાર કરાવીને રાષ્ટ્રપતિની મંજૂરી માટે મોકલ્યું હતું. પરંતુ જેતે વખતે ભારત સરકારના ગૃહમંત્રી એલ. કે. અડવાણીના તાબા હેઠળના ગૃહ મંત્રાલયે સદરહુ બિલની, નાગરિકોના ટેલિફોન આંતરવાની, આરોપીઓના પોલીસ અધિકારીઓ સમક્ષના નિવેદનોને કોર્ટ સમક્ષના નિવેદનો ગણવા સહિતની જોગવાઈઓને ગેરબંધારણીય તથા ગેરકાનુની ગણાવી અને સદરહુ વિધેયક પરત કર્યું હતું.